Diari Oficial de la Generalitat Valenciana


Sumari del DOGV 3333, del 17-09-1998 (1998/6639)

RESOLUCIÓ de 29 de juliol de 1998, de la Universitat Miguel Hernández d'Elx, per la qual es convoca el concurs de mèrits per a la provisió de llocs de treball.
---------------------------------------------------------------------------------------------------------------------------------------------------------------

### Dades del document

Número de DOGV
:   3333

Data del DOGV
:   17-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6639


Data del document
:   29-07-1998

Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 29 de juliol de 1998, de la Universitat Miguel Hernández d'Elx, per la qual es convoca el concurs de mèrits per a la provisió de llocs de treball. [1998/A6639]
  
Atés que hi ha un lloc de treball vacant en aquesta Universitat, la provisió del qual s'estima ineludible tenint en compte les necessitats del servei, dotat pressupostàriament, aquest Rectorat, fent ús de les facultats que té conferides i segons el que disposen els articles 49 i 50 de la Llei 11/1983, de 25 d'agost, de Reforma Universitària; l'article 61 del Decret 137/1997, d'1 d'abril, del Govern Valencià, pel qual s'aprova la Normativa Singular Reguladora de l'Activitat de la Universitat Miguel Hernández d'Elx; i allò que disposa el Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública, modificat per la Llei 8/1995, de 29 de desembre; els decrets de desplegament i les normes establides en aquesta convocatòria, així com el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, resol:
  
Convocar el concurs de mèrits per a la provisió de la vacant indicada en l'annex I d'aquesta convocatòria, d'acord amb les següents
  
Bases
  
Primera. Aspirants
  
Podran prendre part en aquest concurs les persones funcionàries de carrera de la Universitat Miguel Hernández i les persones funcionàries de carrera incloses en l'àmbit d'aplicació del Text Refós de la Llei de la Funció Pública Valenciana, segons el que disposa l'article 1.1, pertanyents als cossos o escales classificats en el grup D, dels establits en l'article 25 de la Llei 30/1984, de 2 d'agost, que estiguen en situació de servei actiu, serveis especials, serveis en altres administracions públiques, excedència forçosa, procedents de la situació de suspens, que hagen complit el període de suspensió, excedència voluntària, i les que estiguen incloses en la situació que es considera en la disposició transitòria segona, apartat 2, paràgraf 2 de la Llei 30/1984, de 2 d'agost, sempre que complisquen les condicions generals i requisits determinats en la convocatòria per al lloc en la data de finalització de presentació d'instàncies.
  
Les persones funcionàries en situació d'excedència voluntària per interés particular sols podran participar si duen dos anys en aquesta situació.
  
Segona. Llocs
  
El lloc de treball que pot ser objecte de sol·licitud és el que apareix detallat en l'annex I d'aquesta convocatòria. Els concursants, per a accedir-hi, hauran de complir els requisits establits en l'annex I.
  
Tercera. Mèrits
  
La valoració dels mèrits per a l'adjudicació de les places s'efectuarà d'acord amb el barem següent:
  
Fase 1.ª Mèrits de caràcter general. Màxim 22,5 punts.
  
1. Grau personal. Màxim 2 punts.
  
Es valorarà el grau personal consolidat en la data d'acabament del termini de presentació de sol·licituds, d'acord amb l'escala següent:
  
Per tenir un grau igual o superior al nivell del lloc sol·licitat: 2 punts.
  
Per tenir un grau inferior al nivell del lloc sol·licitat: 1 punt.
  
Antiguitat: màxim 8 punts.
  
Per serveis prestats en la Universitat Miguel Hernández, a raó de 0,33 punts per mes o fracció, fins a un màxim de 3 punts.
  
Per any complet de servei en altres administracions públiques, 0,50 punts, fins a un màxim d 5 punts. A aquest efecte, també es computaran els serveis prestats amb caràcter previ a l'ingrés en el cos o escala legalment reconeguts.
  
No es computaran serveis que hagen sigut prestats simultàniament amb altres igualment al·legats.
  
Titulació: màxim 2 punts.
  
Es valorarà amb 2 punts tenir una titulació superior a la requerida per al lloc convocat.
  
Valoració del treball exercit: màxim 7 punts.
  
Per exercici en universitats de la Comunitat Valenciana d'un lloc de treball d'igual o similar característica al del convocat, a raó de 0,50 punts per any, fins a un màxim de 5 punts.
  
Per l'exercici de llocs de treball pertanyents a l'àrea a què corresponga el lloc convocat, o de similar contingut tècnic o especialització, s'adjudicaran fins a un màxim de 2 punts, a raó de 0,25 punts per any complet o fracció.
  
Cursos de formació. Màxim 3 punts.
  
Es valoraran els cursos de formació i perfeccionament que tinguen per objecte alguna de les àrees de coneixement pròpies de l'organització o actuació de l'administració, sempre que hagen sigut convocats i organitzats per l'Institut Nacional d'Administració Pública, Institut Valencià d'Administració Pública, universitats o qualsevol altra entitat oficial, d'acord amb les puntuacions següents:
  
a) Duració superior a 100 hores: 3 punts.
  
b) Duració entre 50 i 100 hores: 2 punts.
  
c) Duració inferior a 50 hores: 1 punt.
  
Altres mèrits: màxim 0,50 punts.
  
La comissió de qualificació podrà concedir fins a un màxim d'1 punt per la concurrència de qualsevol altra circumstància no considerada en el barem, sempre que tinga una vinculació significativa amb el contingut del lloc, expose quins mèrits valora i la puntuació atorgada.
  
Fase 2.ª Mèrits de caràcter específic. Màxim 4 punts.
  
Entrevista: màxim 2 punts.
  
Consistirà en una anàlisi de les tasques del lloc i dels requisits, condicions i mitjans necessaris per al seu exercici.
  
Altres mèrits: màxim 2 punts.
  
Es valorarà el coneixement acreditat en documentació administrativa i arxivística, amb 2 punts.
  
S'estableixen 20 punts com a puntuació mínima per a l'adjudicació de les places convocades.
  
Quarta. Dades
  
Les dades relatives a les circumstàncies personals i administratives dels concursants, així com les concernents als mèrits que s'al·leguen, hauran d'acreditar-se degudament i han de ser les que en efecte corresponguen a la data de finalització de presentació de sol·licituds de participació.
  
L'esmentada data servirà de referència per a efectuar els còmputs que hagen de realitzar-se, però no justificarà, en cap cas, l'adjudicació de les places a qui amb posterioritat a ella haja quedat en situació de suspens o haja deixat de complir els requisits exigits, quant a cos o escala, per a accedir al lloc sol·licitat. En aquests casos, els concursants estan obligats a manifestar per escrit els impediments que pertoquen.
  
Cinquena. Documentació
  
La justificació de les circumstàncies personals i administratives de la persona concursant, així com la seua situació i antiguitat, ha d'efectuar-se mitjançant certificats, que hauran de ser expedits per la unitat a la qual corresponga la gestió del personal de la universitat o comunitat autònoma en què preste serveis la persona funcionària o en què haguera tingut la seua destinació última.
  
Les titulacions acadèmiques hauran de justificar-se mitjançant títols originals o certificats expedits, bé pels centres oficials on s'hagen superat els estudis corresponents, bé pels mateixos òrgans gestors de personal esmentats en l'apartat anterior.
  
També caldrà acreditar documentalment, en tant que siga factible, els mèrits que les persones interessades al·leguen com a determinants de la seua idoneïtat.
  
Les persones que participen en el concurs trobant-se en situació de suspenses, hauran d'aportar un certificat oficial en què conste la data de compliment de la sanció.
  
Sisena. Sol·licituds
  
Les sol·licituds per a prendre part en aquest concurs, dirigides al rector president de la Universitat Miguel Hernández d'Elx s'han d'ajustar al model que figura com a annex II d'aquesta convocatòria i es presentaran en el termini de 20 dies hàbils, comptador des de l'endemà de la publicació d'aquesta convocatòria en el Diari Oficial de la Generalitat Valenciana, al Registre General de la Universitat (passeig Melchor Botella, s/n, 03888 Elx), o per qualsevol dels sistemes establits per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Les persones concursants hauran d'adjuntar a la sol·licitud la documentació que hagen d'acompanyar.
  
Setena. Qualificació
  
Els mèrits seran valorats per una comissió integrada per cinc membres, que hauran de pertànyer a cossos o escales de grup de titulació igual o superior a l'exigit per als llocs convocats.
  
El seu funcionament estarà sotmés al que disposa l'article 22 i següents de la Llei de Règim Jurídic de les Administracions Públiques i del Procediment Administratiu Comú i la resta de normativa aplicable.
  
Els membres de les comissions de valoració seran nomenats pel rector, mitjançant una resolució que es farà pública al tauler d'anuncis de l'edifici del Rectorat.
  
No es qualificaran les sol·licituds presentades fora de termini, ni les formulades per les persones que no siguen funcionàries de la Universitat Miguel Hernández o incloses en l'àmbit d'aplicació del Text Refós de la Llei de la Funció Pública Valenciana o estiguen subjectes a limitacions que els impedisquen prendre part en el concurs; tampoc es qualificaran les sol·licituds de les persones que no puguen accedir al lloc per no complir els requisits. Dels concursants afectats per aquestes circumstàncies, se'n farà una llista en acta, assenyalant-hi les causes per les quals no se'ls qualifique.
  
De cadascuna de les reunions que efectue cada comissió, se n'estendrà l'acta corresponent, que ha de ser aprovada en la mateixa sessió.
  
Vuitena. Adjudicacions
  
La comissió corresponent elevarà a l'autoritat competent la proposta corresponent per a l'adjudicació de la plaça, d'acord amb les avaluacions que consten en acta i en ordre de major a menor puntuació; tot això sense perjudici del que s'estableix en els apartats següents.
  
En el cas que diverses persones aspirants al mateix lloc de treball tinguen igual puntuació, es donarà preferència a la persona funcionària que haja obtingut més puntuació en els mèrits en relació amb el lloc de treball, sense perjudici dels drets de preferència legalment establits.
  
La comissió podrà declarar vacant el lloc de treball en el cas que les persones aspirants a aquest no arriben a la puntuació mínima exigida o en el cas que els mèrits específics al·legats no determinen la seua idoneïtat per al lloc.
  
La proposta d'adjudicació serà exposada al públic durant cinc dies hàbils al tauler d'anuncis de l'edifici del Rectorat de la Universitat Miguel Hernández d'Elx; en aquest termini les persones interessades podran formular reclamacions.
  
Transcorregut l'esmentat termini, i resoltes les reclamacions presentades, la comissió de valoració aprovarà la llista definitiva d'adjudicació de llocs de treball. Contra aquesta, podrà interposar-s'hi un recurs ordinari davant el rector, amb els requisits i termini establits en la Llei de Règim Jurídic de les Administracions Públiques i del Procediment Administratiu Comú.
  
Novena. Resolució
  
El concurs serà resolt en el termini de quatre mesos a partir de la data en què va finalitzar el de presentació de sol·licituds, determinant-se el lloc de treball que s'adjudica i la persona funcionària que s'hi destina amb indicació del ministeri o organisme i nivell en què anteriorment presta servei o la situació en què es trobe, mitjançant una resolució que es publicarà en el Diari Oficial de la Generalitat Valenciana i al tauler d'anuncis de l'edifici de Rectorat de la Universitat Miguel Hernández.
  
El termini de presa de possessió de la nova destinació obtinguda serà de tres dies si radica a la mateixa localitat o d'un mes si radica en distinta localitat o comporta el reingrés al servei actiu.
  
El termini de presa de possessió començarà a comptar a partir de l'endemà del cessament, que s'haurà d'efectuar dins dels tres dies següents al de la publicació de la resolució que resolga el concurs, així com el canvi de situació administrativa que en cada cas pertoque.
  
El còmput dels terminis de possessió es considerarà de servei actiu a tots els efectes i s'iniciarà quan finalitzen els permisos o llicències que hagen sigut concedits a les persones interessades, llevat que per causes justificades s'acorde la suspensió del gaudi d'aquests.
  
La destinació adjudicada serà irrenunciable, llevat del cas que abans de la finalització del termini de presa de possessió s'haguera obtingut un altre lloc mitjançant convocatòria pública. En aquest cas, la persona adjudicatària s'obliga a comunicar al Servei de Recursos Humans el lloc que trie d'entre els que se li hagen adjudicat, dins del termini de la presa de possessió; s'hi entendrà que renuncia a la resta de llocs i es designarà el candidat següent en ordre de puntuació que haja arribat a la puntuació mínima exigida en la convocatòria.
  
La interpretació d'aquestes bases i la resolució de les incidències que es plantegen amb ocasió de l'aplicació d'aquestes correspondrà a la comissió de valoració.
  
Contra aquesta resolució, que exhaureix la via administrativa, les persones interessades podran interposar-hi, amb la comunicació preceptiva prèvia a aquest Rectorat, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb el que estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjudici d'utilitzar qualsevol altra via que es considere oportuna.
  
Elx, 29 de juliol de 1998.- El rector president: Jesús Rodríguez Marín.
  
ANNEX I
  
Característiques i requisits del lloc
  
Denominació: gestor de registre.
  
Nombre de places: una.
  
Complement de destinació: nivell 16.
  
Destinació: Registre General de la Universitat Miguel Hernández. Elx.
  
Requisits: funcionari de carrera del grup D.
  
Sector: administració general.
  
Funcions del lloc:
  
- Coordinació, gestió i control dels temes relacionats amb el Registre General de la Universitat.
  
- Tractament d'informació i documentació.
  
- Arxiu de documentació i catalogació administrativa universitària.
  
- Coordinació de la documentació administrativa en el depòsit de l'Arxiu Central.
  
- Gestió de coordinació del Registre General amb els registres de campus universitaris.
  
- Totes aquelles funcions inherents al lloc de treball.